22. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 51/572 της 4/14 Μαρτ. 1975 (ΦΕΚ Β΄ 315) Περί αναπροσαρμογής των βοηθημάτων του ειδικού Λογαριασμού Επικουρικής Ασφαλίσεως του Ταμείου Ασφαλίσεως Προσωπικού Οργανισμού Τηλεπικοινωνιών Ελλάδος (ΤΑΠΟΤΕ). Έχοντες υπ’ όψει τας διατάξεις: α)Του άρθρου 2 του Ν.Δ/τος 822/71 ως τούτο αντικατεστάθη δια του άρθρου 1 του Ν.Δ. 1062/71 «περί τροποποιήσεως διατάξεών τινων του Ν.Δ. 822/1971 «περί επικουρικής και υγειονομικής ασφαλίσεως του μεταφερομένου εις τον ΕΛΤΑ προσωπικού της Γενικής Δ/νσεως Ταχυδρομείων του Υπουργείου Συγκοινωνιών». β)Της παρ. 1 του άρθρου 8 του από 2/17 Σεπτεμβρίου 1955 Β.Δ/τος «περί συστάσεως Ταμείου Αρωγής Υπαλλήλων Υπουργείου Συγκοινωνιών κλπ. ως αύται αντικατεστάθησαν υπό των διατάξεων του άρθρου 2 του υπ’ αριθμ. 548/68 Β.Δ/τος. γ)Της παρ. 4 του άρθρου 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». δ)Του άρθρου 42 του Ν.Δ. 175/1973 «περί Υπουργικού Συμβουλίου και Υπουργείων, τεθέντος εν ισχύϊ δια του υπ’ αριθμ. 396/73 Π.Δ/τος. δ)Της παρ. 2 του άρθρου 4 του Ν.Δ. 1379/73 «περί Συμβουλίων και Επιτροπών αρμοδιότητος Υπουργείου Κοιν. Υπηρεσιών». 2.Γνώμην του Δ.Σ. του Ταμείου Ασφαλίσεως προσωπικού ΟΤΕ υποβληθείσαν ημίν δια της υπ’ αριθμ. 13843/10.12.1974 αναφοράς αυτού, αποφασίζομεν: 1.Τα δυνάμει των διατάξεων του άρθρου 2 του Β.Δ. 548/22.8.68 παρεχόμενα εκάστοτε βοηθήματα υπό του ειδικού Λογαριασμού Επικουρικής Ασφαλίσεως του Ταμείου Ασφαλίσεως Προσωπικού Οργανισμού Τηλεπικοινωνιών Ελλάδος (ΤΑΠΟΤΕ), αυξάνονται κατά ποσοστόν 30% εν συνόλω εις δύο δόσεις ως ακολούθως: α)Κατά ποσοστόν 20% από 1 Ιανουαρίου 1975 και β)Κατά ποσοστόν 10% από 1 Ιουνίου 1975. Δια της υπ’ αριθ. 51/754 της 26 Φεβρ./1 Μαρτ. 1976 (ΦΕΚ Β΄ 269) ομοίας τα ανωτέρω βοηθήματα ηυξήθηκαν κατά 15% από 1-1-1976 και κατά 5% από 1-6-76. Δια της υπ’ αριθ. 51/755 της 13/21 Απρ. 1977 (ΦΕΚ Β΄ 387) ομοίας ηυξήθησαν κατά 10% από 1-4-77 και κατά 5% από 1-9-77. 